jkorsvik/nowiki_second_scrape_merged huggingface dataset:
Nömmen

Nömmen er en innsjø i Nässjö kommune og Vetlanda kommune i Jönköpings län, Sverige.Sjøen ligger i et ganske flatt landskap, og sjøens middeldybde er bare 4,7 meter. Største dyp er 18 meter. Det er et stort antall øyer i sjøen, og noen av disse er dyrevernsområder for fuglelivet.
Sjøen får tilførsel hovedsakelig fra Spexhultasjön og Gisshultasjön i nordvest gjennom Nömmenån, som munner ut på vestsiden. Utløpet er i nordøst, der Solgenån går seg i store slyng, først nordover, så sørover, for igjen å renne nordover, før den fortsetter østover og munner ut i Solgen.Sjøens økologiske status er vurdert som «moderat» (svensk: «måttlig»). Det har vært en målsetting å oppnå «god» økologisk status i 2021. Men dette er ikke oppnådd på grunn av «bristande lagstiftning, bristande offentlig finansiering eller otillräcklig administrativ kapacitet»


== Referanser ==
Rolf Folland

Rolf Folland (født 28. januar 1968) er en norsk offiser i Luftforsvaret. Han ble utnevnt til generalmajor 4. juni 2021.Folland har vært helikopterflyver i Luftforsvaret. Han har blant annet erfaring fra stillinger som skvadronssjef for 330 skvadron og 337 skvadron, senior stabsoffiser ved Forsvarets høgskole og sjef for Rygge flystasjon. Han var sjef for situasjonssenteret i Forsvarsstaben før han ble sjef for Luftoperativt inspektorat. I 2010 var han sjef for det norske helikopterbidraget i Afghanistan.
Folland har utdannelse fra U.S. Air Force Command and Staff College, sjefskurset ved Forsvarets høgskole og Royal College of Defence Studies.Han tiltrådte som Sjef Luftforsvaret i august 2021.


== Referanser ==


== Kilder ==
(no) Rolf Folland i Store norske leksikon
Othiini

Othiini (Staphylininae) er en gruppe av biller som hører til familien kortvinger (Staphylinidae).


== Utseende ==
Middelsstore, lange og slanke, kortbeinte, blanke, gjerne brunlige kortvinger.


== Levevis ==
Artene lever på bakken, ofte mer eller mindre gravende.


== Systematisk inndeling / antall norske arter ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger (Staphylinidae) Latreille, 1802
Underfamilien storkortvinger, Staphylininae Latreille, 1802
Stammen Othiini G.G. Thomson, 1859
Slekten Atrecus Jacquelin du Val, 1856  – 14 arter, tre i Norge
Slekten Caecolinus Jeannel, 1923 - én art
Slekten Othius Stephens, 1829  – ca. 130 arter, fem i Norge
Slekten Parothius Casey, 1906 - to arter


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. N.W. Damm. Om storkortvinger s. 258-261.


== Eksterne lenker ==
(no) Othiini hos Artsdatabanken 
(en) Othiini hos Fauna Europaea 
(en) Othiini hos Fossilworks 
(en) Othiini hos Fossilworks 
(en) Othiini hos NCBI 
(en) Kategori:Othiini – bilder, video eller lyd på Wikimedia Commons 
Othiini – detaljert informasjon på Wikispecies 
Bilder av noen arter (tekst på russisk)
Coronel Suárez

Coronel Suárez er en by i provinsen Buenos Aires, Argentina. Byen er administrasjonssenter for Coronel Suárez Partido.
Coronel Suárez Partido

Coronel Suárez Partido (tysk: Partido Oberst Suárez) er en underavdeling (partido) av provinsen Buenos Aires i Argentina.  Den ble skapt i den sørlige/sentrale delen av provinsen i 1882 av provinsens regjering da de delte territoriet Tres Arroyos opp i Coronel Suárez, Tres Arroyos og Coronel Pringles.
Östra Lägern

Östra Lägern er en innsjø i Ydre kommune i Östergötlands län, Sverige.Det er 52 øyer i sjøen, den største er Sundsö sentralt i sjøen. Gården på Sundsö var i drift til omkring 1970. Hovedbygningen ble oppført omkring 1750.Sjøens middeldybde er 8,9 meter, og største dyp er 32,5 meter, like nord for Mjärdön.Sjøen får tilførsel hovedsakelig fra Västra Lägern gjennom Olstorpsbäcken, samt en rekke mindre bekker. Utløpet er i nordøst, der Bulsjöån renner østover gjennom flere mindre sjøer og ender opp i Sommen.Sjøens økologiske status er vurdert som «god». Det finnes en rekke fiskeslag i sjøen, vanligst er abbor og gjedde, men også lake og gjørs. Ørret og sik er mer sjeldne.


== Referanser ==
Altausseer See

Altausseer See eller Altausseersee er en innsjø i den delen av Salzkammergut som tilhører Steiermark, sørvest for Totes Gebirge. Innsjøen befinner seg 712 meter over havet og på vestbredden ligger sentrum i kommunen Altaussee.
Nordisk juniormesterskap i mangekamp 2012

Nordisk juniormesterskap i mangekamp 2012 ble arrangert på Sandnes stadion i Sandnes i Norge 16. - 16. juni 2012.
Det ble konkurrert i sjukamp for kvinner og tikamp for herrer. 


== Resultater, kvinner ==


=== U23 ===


=== U20 ===


=== U18 ===


== Resultater, menn ==


=== U23 ===


=== U20 ===


=== U18 ===


== Kilder ==
Resultater
Nordic Athletics - Nordic competitions 2012
Counterintelligence Corps

Counter Intelligence Corps (Army CIC) var en amerikansk etterretningsorganisasjon under andre verdenskrig og tidlig under den kalde krigen. Organisasjonen befant seg innenfor United States Army og bestod av høyt trenede spesialagenter. Dens rolle ble overtatt av U.S. Army Intelligence Corps i 1961 og, i 1967, av U.S. Army Intelligence Agency.


== Bakgrunn ==
CIC hadde sin opprinnelse fra Corps of Intelligence Police, grunnlagt av Ralph Van Deman i 1917. Organisasjonen var knyttet til American Expeditionary Force i Frankrike, og utgjorde på denne tiden over 600 medlemmer. I mellomkrigstiden betydde imidlertid politikken med isolasjonisme, nedskjæring av militær-utgifter og økonomisk depresjon at antallet på midten av 1930-tallet hadde falt til færre enn 20 personer. Trusselen om krig mot slutten av 1930-tallet, brakte en utvidelse av CIP tilbake til nivåene fra første verdenskrig. 
USAs inntreden i andre verdenskrig i desember 1941, brakte en enda større utvidelse og et nytt navn. CIC-enheter var også involvert i å sørge for sikkerhet for Manhattanprosjektet, inkludert tjeneste som kurerer av spaltbart materiale fra Los Alamos, New Mexico til Tinian. De opererte også i 1945 på FNs organisasjonskonferanse i San Francisco, som Alger Hiss ledet som generalsekretær. Mot slutten av andre verdenskrig lyktes CIC-agenter som en del av Operasjon Paperclip å frakte tyske vitenskapsmenn til Nord-Amerika, før sovjeterne fikk tak i disse forskerne. Denne handlingen var med på å bidra til suksessen til det amerikanske rakett-utviklingsprogrammet og Romkappløpet.
CIC fortsatte aktivt kontraetterretning under hele den kalde krigen, Koreakrigen og Vietnamkrigen. I den umiddelbare etterkrigstiden opererte CIC i de okkuperte landene, spesielt i Japan, Tyskland og Østerrike. De forsøkte blant annet å motarbeide svartebørs-handel, og lete etter (og arrestere) medlemmer etter det forrige regimet. Utbruddet av Korea-krigen i juni 1950 gjorde at CIC igjen ble involvert i en militær konflikt, og organisasjonen gjennomgikk en større utvidelse. Dette viste seg imidlertid å være CICs siste mulighet til så store ressurser og mannskap.
Ausseerland

Ausseerland eller Ausseer Land er en liten region i Salzkammergut i den nordvestlige delen av Steiermark i grenseområdet til Oberösterreich. Regionen er preget av tallrike innsjøer  og de omliggende bergmassiver i de nordlige Kalk-Alper: Dachsteinmassiv, Sarstein, Sandling og Totes Gebirge.
San Fernando de la Buena Vista

San Fernando de la Buena Vista er en by i området Gran Buenos Aires i Argentina, og hovedstaden i San Fernando Partido,  20 km nord for Buenos Aires.
Ola Bernhus

Ola Johnny Bernhus (født 2. april 1948 på Setskog i Aurskog-Høland, død 4. juni 2021) var en norsk journalist og redaktør.
Ola Bernhus ble eksaminert fra Halden lærerskole i 1970, men valgte å bli journalist. Han begynte sin karriere i lokalavisen, Akershus Arbeiderblad og gikk deretter til Dagbladet og NRK Dagsnytt, hvor han blant annet jobbet som NRKs korrespondent i Stockholm. Han returnerte til Dagbladet, hvor han ble ansatt som sportsredaktør.
I 1990 ble Bernhus nyhetsredaktør i Akershus og Romerikes Blad. Et par år senere ble han hentet til TV 2 som sportssjef, og han ble ansatt som nummer sju i TV-kanalen som gikk på luften i september 1992. En viktig del av jobben i TV 2 var å reise verden rundt og sikre avtaler for kommende store sportsbegivenheter.  
I 1995 ble han nyhetsredaktør for Aftenposten, og senere også stedfortredende sjefredaktør. Han satt i jobben til 2008, før han senere ble redaktør i Schibsted med ansvar for redaksjonelt samarbeid mellom de fem største regionavisene – Aftenposten, Bergens Tidende, Adresseavisa, Stavanger Aftenblad og Fedrelandsvennen. 
Bernhus ble deretter ansatt som Aftenpostens sportskommentator, en stilling han hadde til 31. desember 2020. 
Bernhus døde i juni 2021 etter flere års kamp mot kreft.


== Referanser ==


== Eksterne lenker ==
aftenposten.no/ Ola Bernhus er død (minneord)
Chris Marinucci

Christopher Jon Marinucci (født 29. desember 1971 i Minnesota, USA) er en amerikansk tidligere ishockeyspiller.
I begynnelsen av sin karriere spilte Marinucci fire år på University of Minnesota Duluths hockeylag, hvor han ble utpekt til ligaens MVP og også tildelt Hobey Baker Award som den beste mannlige ishockeyspilleren i NCAA. Marinucci ble draftet av New York Islanders i femte runde, #90 totalt, i NHL Entry Draft 1990 og spilte i IHL med Denver Grizzlies. Marinucci debuterte i NHL med New York Islanders i 1994/95-sesongen. Han gikk deretter videre til ulike ligaer, inkludert Eisbären Berlin i DEL, IF Björklöven i Hockeyallsvenskan, samt WCHL og ECHL. Han spilte imidlertid mesteparten av sin karriere med flere lag i IHL. I løpet av sin karriere på 14 år (1990-2004) vant han tre priser.


== Referanser ==


== Eksterne lenker ==
(en) Chris Marinucci – Hockeydb.com 
(en) Chris Marinucci – Hockey-Reference.com 
(en) Chris Marinucci – Eliteprospects.com 
Spillerens profil på Silarkivet.no
Norgesmesterskapet i håndball for kvinner utendørs 1961

Norgesmesterskapet i håndball for kvinner utendørs 1961 var en norsk håndballturnering som kåret utendørs-norgesmesteren i håndball for kvinner 1961.


== 3. runde ==

Trønder/Lyn – Molde 11-4
Trysil – Skogn 2-15
Fåberg – Vestar 4-9
Sørskogbygda – Kolbotn 4-5
Brandval – Oslo HK 3-5
Førde – Indre Breim 2-6
Klepp – Viggo 0-10
Sandviken – Os 15-5
Skarphedin – Kristiansand 6-4
Tjølling – Borg 3-8
Skiens Grane – Grefsen 3-8
Simostranda IL – Frigg 5-12
Skjeberg – Nordstrand 10-5
Trøgstad – H-40 4-8
Eidsberg – Nydalen 3-8


== 4. runde ==
Skogn – Strindheim 4-3
Trønder/Lyn – H-40 7-3
Skjeberg – Borg 7-5
Skarphedin – Oslo HK 1-9
Indre Breim – Frigg 4-5
Sandviken – Viggo 9-4
Nydalen – Vestar 11-5
Kolbotn – Grefsen 5-7


== Kvartfinaler ==
Skogn – Sandviken 10-3
Trønder/Lyn – Frigg 6-4
Grefsen – Oslo HK 2-3
Skjeberg – Nydalen 8-7


== Semifinaler ==
Skogn – Trønder/Lyn 6-0
Skjeberg – Oslo HK 3-2


== Finale ==


== Kilder ==
Einar Munthe-Kaas (red.) Sportsrevy 1961, s. 148-50. Norsk Faglitteratur.
«Det fjerde NM til Skogns damer», Drammens Tidende og Buskeruds Blad 18. september 1961, s. 12.
Luftoperativt inspektorat

Luftoperativt inspektorat er en avdeling i det norske Luftforsvaret med ansvar for fagutvikling innen lufttjeneste, luftovervåkning og stridsledelse.Avdelingen ivaretar militær luftfartsmyndighet på vegne av sjef Luftforsvaret, fagansvar for luftmilitær meteorologisk og oseanografisk informasjon, og fagmyndighet i Forsvaret for elektronisk krigføring, Personell Recovery/SERE/Conduct after Capture (CAC) og Identification Friend or Foe (IFF).


== Referanser ==


== Eksterne lenker ==
Offisielt nettsted
Norgesmesterskapet i håndball for kvinner utendørs 1962

Norgesmesterskapet i håndball for kvinner utendørs 1962 var en norsk håndballturnering som kåret utendørs-norgesmesteren i håndball for kvinner 1962.


== 3. runde ==

Rognlan – Strindheim 3-4
Trønder/Lyn – Veldre 13-3
Østre Gausdal – Skogn 1-14
Sørskogbygda – Nordstrand 7-3
Hamkam – Frigg 3-8
Vereide – Sandviken 3-11
Brandval – H-40 8-4
Viggo – Nornen 8-9
AK-28 – Klepp 9-7
Bergkam – Grefsen 5-5, 2-7
Notodden – Nydalen 2-10
Borg – Nøtterøy 10-2
Skiens Grane – Oslo HK 0-4
Eidsberg – Vestar 2-6
Skjeberg – Nordørn 8-1


== 4. runde ==
Skogn – Kolbotn 7-3
Trønder/Lyn – Strindheim 5-4
Sørskogbygda – Oslo HK 6-7
Brandval – Frigg 8-8, 10-5
Sandviken – Nornen 9-7
Borg – Skjeberg 4-2
AK-28 – Vestar 1-5
Grefsen – Nydalen 5-10


== Kvartfinaler ==
Skogn – Nydalen 13-4
Trønder/Lyn – Oslo HK 5-3
Brandval – Sandviken 8-11
Borg – Vestar 7-6


== Semifinaler ==
Skogn – Trønder/Lyn 6-2
Sandviken – Borg 6-1


== Finale ==


== Kilder ==
Einar Munthe-Kaas (red.) Sportsrevy 1962, s. 223-25. Norsk Faglitteratur.
«Grønlands 1. Skogns 5. håndball-NM», Friheten 17. september 1962, s. 5.
Naturalis Biodiversity Center

Naturalis Biodiversity Center (nederlandsk: Nederlands Centrum voor Biodiversiteit Naturalis) er et naturhistorisk museum i den gamle universitetsbyen Leiden i Nederland. Museet åpnet i september 2019 inn i en ny påkostet bygning etter å ha vært stengt en periode. Utstillingene og formidlingen har gjennomgått store moderniseringer.
Selv om navnet og organisasjonen er relativt nytt kan museets historie trekkes så langt tilbake som til tidlig 1800-tall. Samlingene er av verdens største innen naturhistorie.
Museet ble i 2021 kåret til Årets museum i Europa.


== Virtuelt museum ==
Under koronaviruspandemien ble museet gjort virituelt tilgjengelig internett. De besøkende kan bevege seg gjennom utstillingene og tilbys informasjon og korte tilgjengelige videoer med nederlandsk og engelsk tekst som gir kontekst til museets "highlights".

Virtual Museum


== Historie ==
Museets historie strekker seg tilbake til 1820 da  Riksmuseum for naturhistorie Rijksmuseum van Natuurlijke Historie ble opprettet av Kong William II av Nederlandene. 
I 1986 ble det vedtatt å omgjøre museet til en mer publikumsvennlig institusjon. En ny museumsbygning ble oppført og den ble åpnet av dronningen 7.april 1998. Museet var tidligere fusjonert med Riksmuseum for geologi, og i 2010 ble også Zoologisk museum i Amsterdam og Nederlandsk nasjonal herbarium i Leiden fusjonert til det som i dag heter Nederlandsk Centrum voor Biodiversiteit.
Mindre enn et år etter åpningen måtte museet stenge på grunn av Covid 19, men i 2020 kunne det igjen åpne.


== Samlingene ==

		
		
		
		
		
		


== Referanser ==
Stapferhaus

Stapferhaus er et museum i byen Lenzburg i Sveits. Museet fikk i 2020 prisen som Årets museum i Europa.
Stapferhaus er grunnlagt i 1960 og oppkalt etter den sveitsiske filosofen Philipp Albert Stapfer. I tre decader arrangerte Stapferhaus konferanser og debatter i Lenzburg slott. I 1990-åra begynte man å lage tema-utstillinger omkring samtidens store spørsmål beregnet på et større publikum. I oktober 2018 kunne Stapferhaus flytte inn i en ny bygning like ved Lenzburg stasjon og samle utstillinger, arrangementer, kontorer på ett sted.Om pristildelingen heter det: Prisen for 2020 går til et museum som stiller vanskelige spørsmål, undersøker store ideer, og skaper en kultur for debatt. Museet velger tema basert på hva som er viktig i samfunnet, temaer som de fleste museer ikke ville bry seg om. Museet har en innovativ, kreativ og fremtids-orientert tilnærming; det tenker på museumsarbeid som et laboratorium for kunsten å leve - noe alle museer burde være.
2018-2020: Fake - die ganze Wahrheit.
2017-2018: Heimat - eine Grenzerfahrung.
2014-2017: Geld - Jenseits von Gut und Böse.


== Referanser ==


== Eksterne lenker ==
(de) Offisielt nettsted 
(en) Stapferhaus (Bahnhofstrasse 49, 5600 Lenzburg) – kategori av bilder, video eller lyd på Commons 
srf.ch
Europeanforum
Nedre Boksjön

Nedre Boksjön er en innsjø i Storuman kommune i Västerbottens län, Sverige. Sjøen ligger 467 meter over havet og er relativt dyp, 77 meter på det dypeste.
Sjøen får tilførsel hovedsakelig fra Övre Boksjön i nordvest, og noen mindre bekker i nord og øst. Utløpet er i sørøst, der Girjesån renner ned til Umeälven ved Slussfors.Sjøens økologiske status er vurdert som «god». Vannkjemien er likevel forstyrret av luftbårne forurensninger av kvikksølvforbindelser og polybromerte flammehemmere, slik det er over hele Skandinavia.Det finnes bra med ørret og røye i sjøen, takket være kultiveringsarbeid.


== Referanser ==
Hammerdalssjön

Hammerdalssjön er en innsjø sør i Strömsund kommune i Jämtlands län, Sverige. Sjøen flyter sammen med Edessjön nedstrøms, men disse regnes av myndighetene som én innsjø. Arealet er dermed 15,29 km².
Sjøen får tilførsel hovedsakelig fra Sikesån og Öjån. Utløpet er i sør, der en kort elvestrekning renner gjennom Edeforsens naturreseervat til Forsvatnet som ligger fire meter lavere.Sjøens økologiske status er vurdert som «moderat» (svensk: «måttlig»). Det er et vedtatt mål å oppnå «god økologisk status» i 2021.Europavei 45 krysser sjøen over en 280 meter lang bro like nord for Hammerdal.


== Referanser ==
Prien am Chiemsee

Prien am Chiemsee (offisielt: Prien a.Chiemsee, høytysk: [priːn], bayersk dialekt [breˑɐ̯̃ⁿ]) er en kommune i Oberbayern i Landkreis Rosenheim i Tyskland. Byen er sertifisert som et luft- og Sebastian Kneipp kurbad på vestsiden av Chiemsee, 16 km øst for Rosenheim.
Navnet Prien er avledet av en keltisk benevnelse på elven Prien (Brigenna – "kommer fra fjellene").


== Referanser ==
Norgesmesterskapet i håndball for kvinner innendørs 1963

Norgesmesterskapet i håndball for kvinner innendørs 1963 var en norsk håndballturnering som kåret innendørs-norgesmesteren i håndball for kvinner 1963.


== 3. runde ==
Brandval – Oslo HK 6-5
Skjeberg – Wing 10-4
Molde – H-40 6-10
Borg – Frigg 2-5
Skogn – Fåberg 15-6
Sørskogbygda – Nydalen 7-9
Strindheim – Vestar 10-9
Grefsen w.o.


== Kvartfinaler ==
Brandval – Skjeberg 10-6 e.o.
Frigg – H-40 6-2
Skogn – Nydalen 2-1
Grefsen – Strindheim 8-9 e.o.


== Semifinaler ==
Skogn – Frigg 9-5
Brandval – Strindheim 7-5


== Finale ==


== Kilder ==
Einar Munthe-Kaas (red.) Sportsboken 1963, s. 113-15. Norsk Kunstforlag.
Bikram Keshari Barma

Bikram Keshari Barma (Odia: ବିକ୍ରମ କେଶରୀ ବର୍ମା; født 25. mai 1940 i Britisk India, død 5. juni 2021 i Bhubaneswar) var en indisk politiker og forretningsmann.
Han var folkevalgt til Odisha Legislative Assembly for valgkretsen Mahanga fra 2004 til 2009. Han tilhørte partiet Biju Janata Dal, et parti i delstaten Odisha dannet i 1997 etter en utbrytning fra Janata Dal. Han var formann for Odisha State Cashew Development Corporation Ltd.
Barma døde av covid-19 i en alder av 81 år.


== Referanser ==
Kamalakanta Nayak

Kamalakanta Nayak (odia: କମଳାକାନ୍ତ ନାୟକ; født 1. februar 1954 i Orissa i India, død 18. mai 2021 i Keonjhar i Orissa) var en indisk politiker.
Han var medlem av det politiske parti Biju Janata Dal, og var folkevalgt til Odisha Legislative Assembly for valgkretsen Jashipur fra 1995 til 2014.
Nayak døde av covid-19 på Keonjhar DHH i en alder av 67 år.


== Referanser ==
Verdenscupen i hurtigløp på skøyter 2020/21 – Verdenscup 2 – 3000 meter kvinner

Verdenscuprunde 2 av sesongen 2020/21 i hurtigløp på skøyter for kvinner på 3 000 meter i Thialf i Heerenveen, Nederland søndag den 31. januar 2021.
Distansen ble vunnet av russiske Natalja Voronina på 3.56,85(3) foran de to nederlandske løperne Antoinette de Jong på andreplass og Irene Schouten på tredjeplass. Gruppe B ble vunnet av norske Sofie Karoline Haugen på 4.07,71(7) foran hviterussiske Jekaterina Slujeva på andreplass og russiske Jelena Jeranina på tredjeplass.


== Medaljevinnere ==


== Resultater ==


== Funksjonærer ==
Overdommer var Bert Timmerman, Nederland.Assisterende overdommer var Stefan Knöfler, Tyskland.
Starter var Andrè de Vries, Nederland for gruppe A og Sergej Avdejev, Kasakhstan for gruppe B.


== Referanser ==


== Eksterne lenker ==
Menyside for parsammensetning og resultater på live.isuresults.eu.
Gruppe A : Parsammensetning, passerings- og rundetider i parrekkefølge, grafisk analyse og resultater på live.isuresults.eu.
Gruppe B : Parsammensetning, passerings- og rundetider i parrekkefølge, grafisk analyse og resultater på live.isuresults.eu.
Menyside for resultater på isu.html.infostradasports.com
Resultater for gruppe A og gruppe B på isu.html.infostradasports.com
Resultater for gruppe A og for gruppe B på www.SpeedSkatingNews.info på engelsk.
Resultater for gruppe A og for gruppe B på SpeedskatingResults.com på engelsk
Resultater for gruppe A og for gruppe B på www.The-Sports.org på engelskNyhetssammendrag fra International Skating Union«3000m track record for Voronina». Voronina (RUS) eases into top gear as Bowe (USA) and Kok (NED) reign supreme (engelsk). International Skating Union. 31. januar 2021. Besøkt 6. juni 2021. Nyhetssammendrag fra Schaatsen.nlSjors Leek; Anjuli Veltman (31. januar 2021). «De Jong kijkt uit naar WK: 'De concurrentie is moordend'» (nederlandsk). Schaatsen.nl. Besøkt 6. juni 2021. 
«Drie keer zilver voor Nederland in B-groep» (nederlandsk). Schaatsen.nl. 31. januar 2021. Besøkt 6. juni 2021.
MS «Seihaust»

MS «Seihaust» er en bløggebåt som ble bygget i 2019 ved Fitjar Mekaniske Verksted som byggenummer 42. Skipet ble overlevert til rederiet Seistar Holding, 17. oktober 2019. Rederiet eies 50% av Seihav AS og 50% av Lerøy Seafood Group ASA. MS «Seihaust» er rederiet sin første bløggebåt. Fartøyet har en lengde på 49,7 meter, og en bredde på 11 meter. MS «Seihaust» frakter bløgget fisk og har en lastekapasitet på 600 m3. Dette tilsvarer rundt 450 tonn fisk, fordelt på seks tanker. Skipet er utstyrt med en Cat 3512C motor. Skipet har en toppfart på 10 knop.


== Bløggebåt ==
MS «Seihaust» er en bløggebåt. En bløggebåt kan også kalles prosessbåt eller slaktebåt. Skipet bløgger fisken, som er nødvendig når fisken ikke skal sløyest umiddelbart etter uthenting fra fiskeoppdrett. Kort fortalt betyr bløgging at blodårene som fører til hjertet på fisken blir kuttet over, før den sendes til tanker med kalt vann. På MS «Seihaust» tar det bare 90 sekunder fra fisken pumpes opp, til den er ferdig bløgget. Skipet frakter den ferdig bløggede fisken til et fiskemottak, som sløyer fisken.


== Referanser ==


== Eksterne lenker ==
(en) IMO 9850616 – kategori av bilder, video eller lyd på Commons 
(en) MS «Seihaust» – DNVs skipsregister 
(en) MS «Seihaust» – Den internasjonale sjøfartsorganisasjonen 
(no) MS «Seihaust» – Skipsrevyen 
(no) MS «Seihaust» – Maritimt Magasin
Norske Kvinnelige Juristers Forening

Norske Kvinnelige Juristers Forening (NKJF) er en norsk organisasjon for kvinnelige jurister. Den ble grunnlagt i 1947. NKJF var medlem av Norske Kvinners Nasjonalråd, og to av lederne i NKJF, Astri Rynning og Anna Louise Beer, ble også ledere i nasjonalrådet. Organisasjonen oppstod i en tid da kvinner var dårlig representert i de etablerte juridiske organisasjonene og ikke minst i advokat- og dommerprofesjonen, og har arbeidet både for likestilling innen juristprofesjonen og for å sette rettslige temaer av betydning for kvinner på dagsordenen. Organisasjonen utgir bladet Justine.


== Ledere ==
Grete Bonnevie Høyer 1950–1952
Astri Rynning 1952–1956
Anna Louise Beer 1960–1962
Ruth Anker Høyer


== Referanser ==
Sprekkedal

Sprekkedal er en landform som er oppstått på grunn av spenninger i og oppsprekking av jordskorpen. Norwegian biodiversity information centre definerer sprekkedal som «mindre daler og kløfter langs sprekker og svakhetssoner i fjellgrunnen». Sprekkesonene vil med tiden bli erodert og gravd ut av blant annet nedbør, elver eller isbreer. Fenomenet finnes i alle størrelser, fra bare noen meter i bredde, slik som Mørkgonga på Ringerike, til de mer egentlige daler som langs innsjøen Rottnen i Värmland. Ellers finnes det også sprekkedaler som er langt ifra små. Den største er Riftdalen i Øst-Afrika, men her spiller også forkastninger en rolle. Denne dalen betegnes derfor også som en forkastningsgrøft. Riftdalen strekker seg fra Malawisjøen i sør gjennom det vestlige Tanzania, Uganda og Etiopia til Rødehavet. Det samme systemet fortsetter nordover gjennom Rødehavet og Jordandalen.Sprekkesonene kan ofte gå på tvers av hverandre, slik som terrenget langs Songdalselva i Agder. Elva renner lenge i en sørøstlig retning ned til Rosseland. Her fortsetter den ikke i samme retning gjennom Rossevannet, men dreier sørvestlig og følger en annen sprekkedal i samme retning som Farvatnet peker. Her skifter elva også navn, og blir hetende Søgneelva.


== Se også ==
Riftdal
Graben
Forkastning


== Referanser ==